Մարոն սենյակը զարդարել էր վարդի փնջերով, իսկ սեղանը հոյակապ էր սպասքավորված։ Ոչ ոք տոնական տրամադրություն չուներ Զեյնաբից և Ջամիլայից բացի։ Վարդանը, հաշվի առնելով Արմենի տարիքը, նրան խնդրեց աղոթք ասել։ Դա զարմացրեց նրա զոքանչին, որը կարծում էր, թե Վարդանն առնվազն անտարբեր է կրոնի հանդեպ։ Փոքրիկ թրքուհիները մատուցեցին ուտեստները` հաճախակի հայացքներ նետելով Մարոյի վրա, հետո տեղ զբաղեցրին սեղանի մոտ։ Ազնիվ խանումը պատրաստել էր իր թոռան սիրած ճաշատեսակները՝ խորոված սմբուկ, արտիճուկ ձիթապտղի յուղով, բրնձով և նշով լցոնած գառ։